CELEX: 62013TN0206
Language: lt
Date: 2013-04-08 00:00:00
Title: Byla T-206/13: 2013 m. balandžio 8 d. pareikštas ieškinys byloje Stance prieš VRDT — Pokarna (STANCE)

15.6.2013   
            
            
               LT
            
            
               Europos Sąjungos oficialusis leidinys
            
            
               C 171/34
            
         2013 m. balandžio 8 d. pareikštas ieškinys byloje Stance prieš VRDT — Pokarna (STANCE)
   
   (Byla T-206/13)
   2013/C 171/63
   Kalba, kuria surašytas ieškinys: anglų
   
      Šalys
   
   
      Ieškovė: Stance, Inc. (San Klementė, Jungtinės Amerikos Valstijos), atstovaujama advokatų R. Kunze ir G. Würtenberger
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Pokarna Ltd (Sekunderabadas, Indija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. vasario 1 d. Penktosios apeliacinės tarybos sprendimą byloje R 885/2012-5, susijusį su protestu, kuriame remiamasi registruotu Bendrijos prekių ženklu Nr. 005 491 329 ir kuris nukreiptas prieš Bendrijos prekių ženklo STANCE paraišką Nr. 008 957 516,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas STANCE 25 klasės prekėms — Bendrijos prekių ženklo paraiškos Nr. 8 957 516.
   
      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: registruotas vaizdinis baltos ir juodos spalvų su žodiniu elementu STANZA Bendrijos prekių ženklas 25 ir 35 klasių prekėms ir paslaugoms.
   
      Protestų skyriaus sprendimas: patenkinti protestą dėl visų ginčijamų prekių.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 65 straipsnio, 8 straipsnio 1 dalies b punkto, 75 straipsnio, 76 straipsnio 1 ir 2 dalių ir 83 straipsnio pažeidimas.